ทะเลาะแฟนหนุ่ม สาวโดดเจ้าพระยา
สาวปริศนา คิดสั้นนั่งรถแท็กซี่ไปกระโดดสะพานสมเด็จพระปิ่นเกล้ากลางดึก เจ้าหน้าที่เร่งค้นหาแต่ยังไม่พบ โชเฟอร์แท็กซี่ให้การรับมาจากศูนย์การค้าเดอะเซ้นส์ ปิ่นเกล้า ขณะขับอยู่บนสะพานเปิดประตูยื่นเงินค่าโดยสารให้ ตกใจจอดรถให้แล้วไปกระโดดสะพาน พี่สาวและเพื่อนทราบข่าวรุดมาดูที่เกิดเหตุให้ข้อมูลหญิงดังกล่าวตรงกับโชเฟอร์แท็กซี่ อาจเป็นคนรู้จักนั่งดื่มด้วยกันร้องไห้บอกว่าคงไม่ได้เจอกันอีก คาดเครียดทะเลาะกับแฟนหนุ่ม,สาวเครียดกระโดดสะพานสูญหายในน้ำ เปิดเผยขึ้นเมื่อเวลา 02.30 น. วันที่ 15 ต.ค. พ.ต.ท.ณรงค์ มั่นคง สวป.สน.บางยี่ขัน ขณะปฏิบัติ หน้าที่ออกตรวจความเรียบร้อย รับแจ้งเหตุมีผู้หญิงกระโดดลงแม่น้ำเจ้าพระยาฆ่าตัวตาย จากสะพานสมเด็จพระปิ่นเกล้า ถนนสมเด็จพระปิ่นเกล้า แขวงและเขตบางกอกน้อย กทม. ประสานหน่วยกู้ชีพวชิรพยาบาล และอาสาสมัครมูลนิธิร่วมกตัญญู รุดตรวจสอบที่เกิดเหตุ นำเรือออกค้นหา แต่ไม่พบและไม่สามารถให้ชุดประดาน้ำงมค้นหาได้ เนื่องจากก่อนหน้านี้มีฝนตกหนัก กระแสน้ำไหลเชี่ยวแรง และมีเรือขนาดใหญ่แล่นผ่านต้องยกเลิกการค้นหาชั่วคราว,พ.ต.ท.ณรงค์เปิดเผยว่า จากการสอบสวนโชเฟอร์รถแท็กซี่ให้การว่า รับผู้โดยสารหญิงดังกล่าว อายุประมาณ 25-30 ปี สูงประมาณ 160 ซม. รูปร่างผอม ผิวขาว ผมยาว สวมเสื้อยืดสีขาว กางเกงขาสั้น มาจากศูนย์การค้าเดอะเซ้นส์ ปิ่นเกล้า ถนนบรมราชชนนี แขวงอรุณอมรินทร์ เขตบางกอกน้อย กทม. ผู้โดยสารหญิงบอกเพียงแค่ข้ามไปฝั่งพระนคร ตลอดทางที่นั่งมาไม่ได้พูดจาอะไรกัน แต่ระหว่างรถกำลังวิ่งอยู่บนสะพานสมเด็จพระปิ่นเกล้า หญิงคนดังกล่าวเปิดประตูรถและยื่นเงินค่าโดยสาร 100 บาท ให้โชเฟอร์รถตกใจจอดรถ หญิงดังกล่าวออกจากรถปีนขึ้นรั้วกั้นลงบนทางเท้า ก่อนปีนขึ้นขอบสะพานกระโดดลงไป,สวป.สน.บางยี่ขันกล่าวต่อว่า หลังจากนั้นมีชายหญิงคู่หนึ่งเดินทางมาที่เกิดเหตุให้การว่า หญิงสาวรายนี้อาจจะเป็นเพื่อน เพราะมีลักษณะรูปพรรณสัณฐานและการแต่งกายตรงกัน ก่อนเกิดเหตุนั่งดื่มกินด้วยกัน บริเวณศูนย์การค้าเดอะเซ้นส์ ปิ่นเกล้า นั่งร้องไห้บอกว่าคงไม่ได้เจอกันอีกแต่ไม่ทราบว่าเรื่องอะไร ก่อนที่จะลุกออกจากโต๊ะหายตัวไปและไม่ได้นำโทรศัพท์ไปด้วย,ต่อมาเวลา 12.00 น. พ.ต.ท.ธีระ เรืองเนตร รอง ผกก. (สอบสวน) สน.บางยี่ขัน เปิดเผยว่า ผู้หญิงกระโดดสะพานสูญหายไปในน้ำคาดว่าคือ น.ส.นิชาภา โพธิ์ใหญ่ อายุ 33 ปี ไปนั่งดื่มกินกับกลุ่มเพื่อนๆและพี่สาว ที่ศูนย์การค้าเดอะเซ้นส์ ปิ่นเกล้า แล้วหายตัวไป ทุกคนออกตามหาจนทราบว่ามีผู้หญิงกระโดดสะพานสมเด็จพระปิ่นเกล้าฆ่าตัวตาย พี่สาวและเพื่อนจึงเข้าพบพนักงานสอบสวน สน.บางยี่ขัน ลงบันทึกประจำวันไว้เป็นหลักฐานก่อน เนื่องจากยังไม่สามารถยืนยันได้ว่าใช่ น.ส.นิชาภาหรือไม่ เพราะอยู่ระหว่างการค้นหา แต่อย่างไรก็ตาม จากการสอบถามรายละเอียดเบื้องต้นทราบว่า น.ส.นิชาภามีปัญหาหาทะเลาะกับแฟนหนุ่ม เจ้าหน้าที่อยู่ระหว่างการติดต่อแฟนหนุ่มเข้ามาให้การต่อไป
สาวปริศนา คิดสั้นนั่งรถแท็กซี่ไปกระโดดสะพานสมเด็จ พระปิ่นเกล้ากลางดึก เจ้าหน้าที่เร่งค้นหาแต่ยังไม่พบ โชเฟอร์แท็กซี่ให้การรับมาจากศูนย์การค้าเดอะเซ้นส์ ปิ่นเกล้า ขณะขับอยู่บนสะพาน
ฆ่าตัวตาย,กระโดดสะพาน,แม่น้ำเจ้าพระยา,สะพานสมเด็จพระปิ่นเกล้า,ข่าวหน้า1,ข่าวทั่วไป